CELEX: 32019R0067
Language: mt
Date: 2019-01-16 00:00:00
Title: Regolament ta' Implimentazzjoni tal-Kummissjoni (UE) 2019/67 tas-16 ta' Jannar 2019 li jimponi miżuri ta' salvagwardja fir-rigward ta' importazzjonijiet ta' ross Indica li joriġina mill-Kambodja u mill-Myanmar

17.1.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 15/5
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2019/67
         tas-16 ta' Jannar 2019
         li jimponi miżuri ta' salvagwardja fir-rigward ta' importazzjonijiet ta' ross Indica li joriġina mill-Kambodja u mill-Myanmar
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 978/2012 tal-Parlament Ewropew u tal-Kunsill tal-25 ta' Ottubru 2012 li japplika skema ta' preferenzi tariffarji ġeneralizzati u li jħassar ir-Regolament tal-Kunsill (KE) Nru 732/2008 (1), u b'mod partikolari l-Artikolu 26 tiegħu,
         Billi:
         1.   PROĊEDURA
         
         1.1.   Il-bidu
         
         
                     (1)
                  
                  
                     Fis-16 ta' Frar 2018, il-Kummissjoni rċeviet talba mill-Italja skont l-Artikolu 22 tar-Regolament (UE) Nru 978/2012 (minn hawn 'il quddiem “ir-Regolament tal-GSP”). It-talba sejħet għall-adozzjoni ta' miżuri ta' salvagwardja li jikkonċernaw ir-ross tat-tip “Indica” li joriġina mill-Kambodja u mill-Myanmar. Stati Membri oħra tal-Unjoni li jipproduċu r-ross jiġifieri Spanja, Franza, il-Portugal, il-Greċja, ir-Rumanija, il-Bulgarija u l-Ungerija appoġġjaw it-talba li saret mill-Italja.
                  
               
                     (2)
                  
                  
                     Wara li ddeterminat li t-talba kien fiha biżżejjed evidenza li turi li r-ross Indica li joriġina fil-Myanmar u l-Kambodja ġie importat f'volumi u bi prezzijiet li jikkawżaw diffikultajiet serji lill-industrija tal-Unjoni, il-Kummissjoni ppubblikat, fis-16 ta' Marzu 2018, wara li infurmat lill-Istati Membri, Notifika ta' Bidu ta' investigazzjoni ta' salvagwardja (2).
                  
               
                     (3)
                  
                  
                     Sabiex tikseb l-informazzjoni meħtieġa biex twettaq valutazzjoni fil-fond, il-Kummissjoni infurmat lill-produtturi magħrufa (“taħħana”) bil-prodotti simili jew direttament kompetittivi fl-Unjoni u l-assoċjazzjoni tagħhom, u t-taħħana esportaturi magħrufa u l-federazzjonijiet tagħhom, inklużi l-gvernijiet tagħhom, u stednithom jieħdu sehem fl-investigazzjoni.
                  
               1.2.   Kampjunar
         
         
                     (4)
                  
                  
                     Fid-dawl tal-għadd kbir ta' produtturi tal-Unjoni, it-taħħana esportaturi u l-importaturi involuti f'dan il-proċediment u, sabiex tlesti l-investigazzjoni fl-iskadenzi statutorji, il-Kummissjoni ddeċidiet li tillimita l-investigazzjoni għal għadd raġonevoli ta' taħħana individwali tal-Unjoni. Skont l-Artikolu 11(6) tar-Regolament ta' Delega tal-Kummissjoni (UE) Nru 1083/2013 (3), il-Kummissjoni bbażat l-investigazzjoni tagħha billi għażlet kampjun rappreżentattiv.
                  
               
                     (5)
                  
                  
                     Fin-notifika tal-bidu, il-Kummissjoni ddikjarat li kienet għażlet b'mod proviżorju kampjun ta' taħħana tal-Unjoni fuq il-bażi tal-ogħla volum rappreżentattiv tal-produzzjoni tal-prodott simili, filwaqt li żgurat firxa ġeografika. Filwaqt li r-ross jitkabbar fi tmien Stati Membri, il-produzzjoni hija kkonċentrata ħafna fl-Italja u fi Spanja: dawn iż-żewġ pajjiżi jirrappreżentaw 80 % tat-total tal-produzzjoni tar-ross fl-Unjoni (madwar 50 % fl-Italja u 30 % fi Spanja) u għalhekk huma rappreżentattivi tal-industrija tal-Unjoni. Fuq din il-bażi, il-Kummissjoni kkunsidrat bħala ġustifikat li tibgħat kwestjonarji lil tliet taħħana Taljani u taħħan Spanjol.
                  
               
                     (6)
                  
                  
                     Parti waħda staqsiet jekk il-kampjun kienx rappreżentattiv. Talbet lill-Kummissjoni biex tikkonferma kemm kienu jirrappreżentaw bħala produzzjoni dawk li ttieħdu bħala kampjun meta mqabbla mal-produzzjoni totali tal-Unjoni u kif żviluppat is-sitwazzjoni tagħhom meta mqabbla mal-industrija tal-Unjoni. Kif spjegat, fil-premessa (5), l-għażla tal-kampjun kienet ibbażata fuq l-akbar volum rappreżentattiv tal-produzzjoni li seta' jiġi investigat b'mod raġonevoli fiż-żmien disponibbli. It-tliet taħħana Taljani fil-kampjun irrappreżentaw 50 % tal-produzzjoni Taljana matul is-sena kummerċjali 2016/2017 u t-taħħan Spanjol fil-kampjun kien jirrappreżenta 17 % tal-produzzjoni Spanjola fl-istess sena. Flimkien, it-taħħana li ttieħdu bħala kampjun kienu jirrappreżentaw 26 % tal-produzzjoni totali tal-Unjoni. Barra minn hekk, matul il-perjodu investigat, jiġifieri mill-1 ta' Settembru 2012 sal-31 ta' Awwissu 2017, il-produzzjoni tal-kumpaniji fil-kampjun żviluppat b'mod simili għall-produzzjoni tal-industrija kollha. Il-produzzjoni naqset b'36 % għall-produtturi fil-kampjun u bi 38 % tal-industrija kollha tal-Unjoni. Dan isaħħaħ il-konklużjoni li l-kampjun huwa tabilħaqq rappreżentattiv.
                  
               
                     (7)
                  
                  
                     Intbagħtu wkoll kwestjonarji lil xi wħud mill-kultivaturi (“bdiewa”), iżda minħabba l-frammentazzjoni kbira tas-settur (madwar 4 000), dan jagħti biss stampa limitata ħafna tas-sitwazzjoni (4).
                  
               
                     (8)
                  
                  
                     F'dak li għandu x'jaqsam mal-għażla tal-esportaturi, il-Kummissjoni rċeviet total ta' 13-il tweġiba għall-eżerċizzju tat-teħid ta' kampjuni mit-taħħana esportaturi mill-Kambodja u 15-il tweġiba mingħand it-taħħana esportaturi mill-Myanmar. It-teħid ta' kampjuni kien għalhekk meħtieġ u l-partijiet kollha ġew infurmati b'dan. Abbażi tal-informazzjoni li waslet mingħand it-taħħana esportaturi, il-Kummissjoni inizjalment għażlet kampjun ta' tliet esportaturi fil-Kambodja u tliet esportaturi fil-Myanmar. Dawn intgħażlu fuq il-bażi tal-ogħla volum ta' esportazzjoni lejn l-Unjoni. Madankollu, wara aktar valutazzjoni u kummenti li waslu mill-Federazzjoni Kambodjana tar-Ross, żewġ esportaturi mill-Kambodja ma kinux f'pożizzjoni li jikkooperaw u għalhekk ġew sostitwiti. Kumpanija waħda biss finalment wieġbet il-kwestjonarju. Fir-rigward tal-Myanmar, it-tliet kumpaniji magħżula finalment wieġbu l-kwestjonarju.
                  
               
                     (9)
                  
                  
                     B'reazzjoni għan-notifika tal-bidu, erba' importaturi mhux relatati ppreżentaw lilhom infushom. Fid-dawl tan-numru limitat ta' importaturi li kkooperaw, it-teħid ta' kampjun ma tqiesx bħala meħtieġ. Il-Kummissjoni bagħtet kwestjonarju lill-erba' kumpaniji kollha, li madankollu mhux kollha pprovdew tweġiba kompluta.
                  
               1.3.   Żjarat ta' verifika
         
         
                     (10)
                  
                  
                     Il-Kummissjoni fittxet u vverifikat l-informazzjoni kollha meqjusa bħala meħtieġa għall-investigazzjonijiet tagħha. Saru żjarat ta' verifika fil-bini tal-kumpaniji li ġejjin, skont l-Artikolu 12 tar-Regolament Delegat (UE) Nru 1083/2013:
                     
                                 (a)
                              
                              
                                 Taħħana:
                                 
                                             —
                                          
                                          
                                             Riso Scotti S.p.a. u l-kumpanija relatata (Riso Scotti Danubio), l-Italja;
                                          
                                       
                                             —
                                          
                                          
                                             Curti S.r.l. u l-kumpanija relatata (Riso Ticino Soc. Coop.), l-Italja;
                                          
                                       
                                             —
                                          
                                          
                                             Riso Viazzo S.r.l., l-Italja;
                                          
                                       
                                             —
                                          
                                          
                                             Herba Ricemills S.L., Spanja.
                                          
                                       
                           
                                 (b)
                              
                              
                                 Assoċjazzjonijiet:
                                 
                                             —
                                          
                                          
                                             Ente Nazionale Risi (Enterisi), l-Italja
                                          
                                       
                           
               1.4.   Perjodu ta' investigazzjoni
         
         
                     (11)
                  
                  
                     L-investigazzjoni kopriet l-aħħar ħames snin ta' kummerċjalizzazzjoni, jiġifieri mill-1 ta' Settembru 2012 sal-31 ta' Awwissu 2017 (“il-perjodu ta' investigazzjoni”).
                  
               1.5.   Żvelar
         
         
                     (12)
                  
                  
                     Wara l-iżvelar, il-Kummissjoni rċeviet tmien sottomissjonijiet, inklużi sottomissjonijiet mill-Italja u Spanja. Il-Kummissjoni rċeviet ukoll sottomissjonijiet minn tliet (3) kumpaniji u assoċjazzjoni waħda li ma kinux partijiet interessati. Anki jekk dawn il-partijiet ma kinux irreġistrati bħala partijiet interessati, il-kummenti tagħhom kienu fil-biċċa l-kbira ikkunsidrati u indirizzati fil-konklużjonijiet tal-Kummissjoni peress li fil-biċċa l-kbira kienu jikkorrispondu għal kummenti magħmula minn partijiet interessati rreġistrati.
                  
               2.   PRODOTT IKKONĊERNAT U PRODOTT SIMILI JEW LI JIKKOMPETI B'MOD DIRETT MIEGĦU
         
         2.1.   Prodott ikkonċernat
         
         
                     (13)
                  
                  
                     Il-“prodott ikkonċernat” huwa ross nofsu mitħun jew ross Indica mitħun li joriġina mill-Kambodja u mill-Myanmar li jibbenefika minn eżenzjoni mid-dazji doganali fid-dawl tar-Regolament GSP li bħalissa jaqa' taħt il-kodiċi NM 1006 30 27, 1006 30 48, 1006 30 67 u 1006 30 98.
                  
               
                     (14)
                  
                  
                     Il-prodott ikkonċernat jiġi importat fl-Unjoni bl-ingrossa, għal aktar ipproċessar (tħin, tindif u imballaġġ), jew fi xkejjer żgħar sa 5 kg jew bejn 5 kg u 20 kg li jistgħu jinbiegħu direttament minn bejjiegħa bl-imnut mingħajr ipproċessar ulterjuri.
                  
               2.2.   Prodott simili jew li jikkompeti b'mod dirett miegħu
         
         
                     (15)
                  
                  
                     Indica u Japonica huma ż-żewġ tipi ewlenin ta' ross. L-ewwel tip huwa ross tal-ħabba twila li jibqa' separat wara t-tisjir. It-tieni tip, Japonica, huwa tip ta' ross pjuttost tond. Ir-ross isir iwaħħal u jintuża għal dixxijiet bħal paella jew risotto.
                  
               
                     (16)
                  
                  
                     Meta r-ross jinħasad, ikollu qoxra u huwa msejjaħ “ross bil-ħliefa (paddy)”. Wara l-ħsad, ir-ross jgħaddi minn serje ta' proċessi ta' tħin. “Ross bla ħliefa” huwa r-ross li minnu tneħħiet il-ħliefa. Huwa meħtieġ aktar tħin biex jinkiseb ross “nofsu mitħun” jew “ross mitħun”.
                  
               
                     (17)
                  
                  
                     F'din il-valutazzjoni, il-Kummissjoni ddeterminat li r-ross Indica mitħun jew nofsu mitħun prodott fl-Unjoni huwa simili jew jikkompeti direttament mal-prodott ikkonċernat.
                  
               
                     (18)
                  
                  
                     Ir-ross Indica mitħun jew nofsu mitħun kemm dak prodott fl-Unjoni kif ukoll dak impurtat tabilħaqq għandhom l-istess karatteristiċi bażiċi fiżiċi, tekniċi u kimiċi. Għandhom l-istess użu u jinbiegħu permezz ta' kanali tal-bejgħ simili jew identiċi, lill-istess tip ta' klijenti. Dawn il-klijenti huma jew bejjiegħa bl-imnut jew proċessuri fl-Unjoni.
                  
               2.3.   Kummenti mill-partijiet
         
         
                     (19)
                  
                  
                     Wara l-iżvelar, diversi partijiet interessati (5) sostnew li r-ross Indica aromatiku għandu jiġi eskluż mill-ambitu tal-investigazzjoni peress li għandu karatteristiċi differenti minn tipi oħra ta' ross Indica u billi ma jikkompetix mar-ross prodott fl-Unjoni. Sostnew ukoll li r-ross aromatiku, sa mill-2017, ilu kklassifikat taħt kodiċi NM differenti, u dan isaħħaħ il-konklużjonijiet li dan it-tip ta' ross huwa differenti mill-oħrajn.
                  
               
                     (20)
                  
                  
                     L-ewwel nett, u kif ikkonfermat minn diversi partijiet interessati, ir-ross Indica jkopri firxa wiesgħa ta' tipi speċifiċi ta' ross u varjetajiet tar-ross, inkluż ross ifuħ jew aromatiku. Anke jekk hemm differenzi żgħar bejn dawn it-tipi kollha, pereżempju fit-togħma u fl-istruttura, xorta kollha għandhom l-istess karatteristiċi fiżiċi, tekniċi u kimiċi bażiċi.
                  
               
                     (21)
                  
                  
                     Barra minn hekk, dawn it-tipi differenti kollha jservu l-istess użu finali, huma mitħunin mill-istess taħħana, jinbiegħu permezz tal-istess mezzi kummerċjali u jikkompetu ma' xulxin. Il-fatt li mill-2017 hemm kodiċi NM speċifiku għar-ross aromatiku mhux rilevanti peress li, kif imsemmi fin-Notifika tal-Bidu, il-kodiċijiet NM qed jingħataw għal skopijiet ta' informazzjoni biss u mhumiex fattur deċiżiv għad-definizzjoni tal-prodott fi ħdan il-qafas tal-investigazzjoni dwar id-difiża tal-kummerċ. Għalhekk it-talbiet ma ntlaqgħux.
                  
               3.   L-EŻISTENZA TA' DIFFIKULTAJIET SERJI
         
         3.1.   Id-definizzjoni tal-industrija tal-Unjoni
         
         
                     (22)
                  
                  
                     Skont ir-regolament tal-GSP, l-industrija relevanti għandha tikkonsisti f'taħħana ta' prodotti simili jew li jikkompetu direttament miegħu. F'dan il-każ, il-Kummissjoni tqis li l-industrija tal-Unjoni tikkonsisti f'taħħana tar-ross. Taħħana tar-ross jipproċessaw ross ikkultivat/prodott fl-Unjoni li jikkompeti direttament mar-ross Indica mitħun jew nofsu mitħun esportat mill-Myanmar jew mill-Kambodja.
                  
               
                     (23)
                  
                  
                     Fit-talba tagħha, l-Italja argumentat li, minħabba l-interrelazzjoni mill-qrib bejn il-bdiewa u t-taħħana, jenħtieġ li kemm it-taħħana kif ukoll il-bdiewa jiġu eżaminati għall-valutazzjoni tad-dannu. Għalkemm is-sitwazzjoni tal-bdiewa tista' tkun ukoll affettwata b'mod qawwi mill-importazzjonijiet tar-ross mill-Kambodja u mill-Myanmar, jenħtieġ li dawn ikunu kkunsidrati bħala fornituri ta' materja prima, iżda mhux bħala taħħana ta' prodotti simili jew li jikkompetu direttament miegħu.
                  
               3.2.   Konsum tal-Unjoni
         
         
                     (24)
                  
                  
                     Il-konsum tar-ross Indica fl-Unjoni ġie stabbilit fuq il-bażi tad-data miġbura mill-Istati Membri mill-Kummissjoni u l-istatistika tal-importazzjoni disponibbli permezz tal-Eurostat (6).
                  
               
                     (25)
                  
                  
                     Il-konsum fl-Unjoni żviluppa kif ġej:
                     
                                  
                              
                              
                                 2012/2013
                              
                              
                                 2013/2014
                              
                              
                                 2014/2015
                              
                              
                                 2015/2016
                              
                              
                                 2016/2017
                              
                           
                                 Total tal-konsum tal-Unjoni (f'tunnellati)
                              
                              
                                 1 061 793 
                              
                              
                                 1 146 701 
                              
                              
                                 1 090 662 
                              
                              
                                 1 040 969 
                              
                              
                                 993 184 
                              
                           
                                 
                                    Indiċi (2012/2013 = 100)
                                 
                              
                              
                                 
                                    100
                                 
                              
                              
                                 
                                    108
                                 
                              
                              
                                 
                                    103
                                 
                              
                              
                                 
                                    98
                                 
                              
                              
                                 
                                    94
                                 
                              
                           
                                 
                                    Sors: Data miġbura mill-Kummissjoni bbażata fuq data li waslet mill-Istati Membri u l-Eurostat — ekwivalenti għar-ross Indica mitħun
                              
                           
               
                     (26)
                  
                  
                     Il-konsum tar-ross Indica fl-Unjoni naqas b'6 % matul il-perjodu ta' investigazzjoni. L-ogħla konsum intlaħaq fl-2013/2014 (+ 8 %) li ħabat ma' żieda importanti fl-importazzjonijiet ta' ross Indica mill-Kambodja u mill-Myanmar li wassal għas-saturazzjoni tas-suq. Fis-snin ta' kummerċjalizzazzjoni ta' wara, ix-xejra tal-konsum tidher li naqset.
                  
               3.3.   L-iżvilupp tal-importazzjonijiet
         
         
                     (27)
                  
                  
                     L-importazzjonijiet fl-Unjoni mill-Kambodja u mill-Myanmar tal-prodott ikkonċernat żviluppaw kif ġej:
                     
                                  
                              
                              
                                  
                              
                              
                                 2012/2013
                              
                              
                                 2013/2014
                              
                              
                                 2014/2015
                              
                              
                                 2015/2016
                              
                              
                                 2016/2017
                              
                           
                                 Il-Kambodja
                              
                              
                                 tunnellata
                              
                              
                                 163 337 
                              
                              
                                 228 878 
                              
                              
                                 251 666 
                              
                              
                                 299 740 
                              
                              
                                 249 320 
                              
                           
                                 
                                    indiċi
                                 
                              
                              
                                 
                                    100
                                 
                              
                              
                                 
                                    140
                                 
                              
                              
                                 
                                    154
                                 
                              
                              
                                 
                                    184
                                 
                              
                              
                                 
                                    153
                                 
                              
                           
                                 Il-Myanmar
                              
                              
                                 tunnellata
                              
                              
                                 2 075 
                              
                              
                                 28 856 
                              
                              
                                 52 680 
                              
                              
                                 36 088 
                              
                              
                                 62 683 
                              
                           
                                 
                                    indiċi
                                 
                              
                              
                                 
                                    100
                                 
                              
                              
                                 
                                    1 391 
                                 
                              
                              
                                 
                                    2 539 
                                 
                              
                              
                                 
                                    1 739 
                                 
                              
                              
                                 
                                    3 021 
                                 
                              
                           
                                 Ammont totali
                              
                              
                                 tunnellata
                              
                              
                                 165 412 
                              
                              
                                 257 734 
                              
                              
                                 304 346 
                              
                              
                                 335 828 
                              
                              
                                 312 003 
                              
                           
                                 
                                    indiċi
                                 
                              
                              
                                 
                                    100
                                 
                              
                              
                                 
                                    156
                                 
                              
                              
                                 
                                    184
                                 
                              
                              
                                 
                                    203
                                 
                              
                              
                                 
                                    189
                                 
                              
                           
                                 
                                    Sors: Statistika tal-Eurostat (ekwivalenti għar-ross mitħun jew nofsu mitħun (Għall-finijiet tal-konverżjoni ta' kwantitajiet relatati mal-istadji varji tal-ipproċessar tar-ross (bil-ħliefa (paddy), mingħajr ħliefa, nofsu mitħun jew mitħun), ġiet iffissata rata ta' konverżjoni mill-Kummissjoni fir-Regolament (KE) Nru 1312/2008 tad-19 ta' Diċembru 2008 li jiffissa r-rati ta' konverżjoni, il-kostijiet tal-ipproċessar u l-valur tal-prodotti derivati għall-istadji varji tal-ipproċessar tar-ross (ĠU L 344, 20.12.2008, p. 56). Pereżempju, ir-rata ta' konverżjoni bejn ross Indica bla ħliefa u ross Indica mitħun hija ta' 0,69. Dan japplika kemm għall-importazzjonijiet kif ukoll għar-ross prodott fl-Unjoni) u data miġbura mill-Kummissjoni fuq il-bażi ta' data riċevuta mill-Istati Membri.
                              
                           
               
                     (28)
                  
                  
                     Il-volumi tal-importazzjoni mill-Kambodja żdiedu minn 163 000 tunnellata għal 249 000 tunnellata. Dawn żdiedu b'mod sinifikanti sal-2015/2016 u mbagħad naqsu kemm kemm minħabba tnaqqis fil-konsum fl-2016/2017. Minkejja t-tnaqqis, l-importazzjonijiet baqgħu 50 % ogħla mill-2012/2013. Il-Kambodja fl-aħħar tal-perjodu tal-investigazzjoni kienet tirrappreżenta 25 % tal-importazzjonijiet totali.
                  
               
                     (29)
                  
                  
                     Fir-rigward tal-importazzjonijiet mill-Myanmar, dawn żdiedu wkoll b'mod sinifikanti matul il-perjodu ta' investigazzjoni, minn 2 000 tunnellata għal 62 000 tunnellata. Madankollu baqgħu f'livell aktar baxx meta mqabbla mal-Kambodja. L-importazzjonijiet mill-Myanmar irrappreżentaw 6,3 % tal-importazzjonijiet totali tar-ross fl-Unjoni fi tmiem il-perjodu ta' investigazzjoni (ikkumpara mat-tabella dwar is-sehem mis-suq, hawn taħt).
                  
               
                     (30)
                  
                  
                     F'termini ta' ishma tas-suq, l-importazzjonijiet żviluppaw hekk:
                     
                                  
                              
                              
                                 2012/2013
                              
                              
                                 2013/2014
                              
                              
                                 2014/2015
                              
                              
                                 2015/2016
                              
                              
                                 2016/2017
                              
                           
                                 Is-sehem mis-suq tal-Kambodja (%)
                              
                              
                                 15,4
                              
                              
                                 20,0
                              
                              
                                 23,1
                              
                              
                                 28,8
                              
                              
                                 25,1
                              
                           
                                 Is-sehem mis-suq tal-Myanmar (%)
                              
                              
                                 0,2
                              
                              
                                 2,5
                              
                              
                                 4,8
                              
                              
                                 3,5
                              
                              
                                 6,3
                              
                           
                                 Ammont totali
                              
                              
                                 15,6
                              
                              
                                 22,5
                              
                              
                                 27,9
                              
                              
                                 32,3
                              
                              
                                 31,4
                              
                           
                                 
                                    Sors: Data tal-Eurostat miġbura mill-Kummissjoni bbażata fuq data li waslet mill-Istati Membri f'ekwivalenti għar-ross mitħun
                              
                           
               
                     (31)
                  
                  
                     Il-Kambodja żiedet b'mod sinifikanti s-sehem tagħha mis-suq minn 15,4 % għal 25,1 % filwaqt li s-sehem mis-suq tal-Myanmar żdied minn 0,2 % għal 6,3 %.
                  
               
                     (32)
                  
                  
                     L-iżvilupp tal-prezzijiet segwa t-tendenzi li ġejjin:
                     
                                  
                              
                              
                                 2012/2013
                              
                              
                                 2013/2014
                              
                              
                                 2014/2015
                              
                              
                                 2015/2016
                              
                              
                                 2016/2017
                              
                           
                                 Il-prezz tal-importazzjoni mill-Kambodja (EUR/tunnellata)
                              
                              
                                 588,4
                              
                              
                                 512,8
                              
                              
                                 562,6
                              
                              
                                 547,4
                              
                              
                                 552,2
                              
                           
                                 
                                    Indiċi (2012/2013 = 100)
                                 
                              
                              
                                 
                                    100
                                 
                              
                              
                                 
                                    87
                                 
                              
                              
                                 
                                    96
                                 
                              
                              
                                 
                                    93
                                 
                              
                              
                                 
                                    94
                                 
                              
                           
                                 Il-prezz tal-importazzjoni mill-Myanmar (EUR/tunnellata)
                              
                              
                                 420,0
                              
                              
                                 366,5
                              
                              
                                 414,7
                              
                              
                                 410,1
                              
                              
                                 405,4
                              
                           
                                 
                                    Indiċi (2012/2013 = 100)
                                 
                              
                              
                                 
                                    100
                                 
                              
                              
                                 
                                    87
                                 
                              
                              
                                 
                                    99
                                 
                              
                              
                                 
                                    98
                                 
                              
                              
                                 
                                    97
                                 
                              
                           
                                 Medja ponderata
                              
                              
                                 586,3
                              
                              
                                 496,2
                              
                              
                                 536,7
                              
                              
                                 532,6
                              
                              
                                 523,1
                              
                           
                                 
                                    Indiċi (2012/2013 = 100)
                                 
                              
                              
                                 
                                    100
                                 
                              
                              
                                 
                                    85
                                 
                              
                              
                                 
                                    92
                                 
                              
                              
                                 
                                    91
                                 
                              
                              
                                 
                                    89
                                 
                              
                           
                                 
                                    Sors: Il-Eurostat
                              
                           
               
                     (33)
                  
                  
                     Il-prezzijiet tal-importazzjoni globali tal-Kambodja naqsu b'6 %, filwaqt li l-prezz tal-importazzjoni tal-Myanmar naqas bi 3 %. Minkejja t-tnaqqis limitat fil-prezzijiet tal-importazzjonijiet mill-Kambodja u mill-Myanmar, abbażi tal-paragun tal-prezz medju ta' importazzjoni mal-prezzijiet unitarji tal-bejgħ tal-industrija tal-Unjoni (ara l-premessa (64), il-prezzijiet tal-importazzjonijiet mill-Kambodja u mill-Myanmar (ibbażati fuq id-data tal-Eurostat) instab li t-tnejn li huma kienu qed iwaqqgħu b'mod sinifikanti l-prezzijiet tal-Unjoni bi 22 % u 43 % rispettivament.
                  
               
                     (34)
                  
                  
                     Wara l-iżvelar, il-Ministeru tal-Kummerċ tal-Kambodja (minn hawn 'il quddiem “il-Kambodja”) qajjem dubji dwar il-metodoloġija użata mill-Kummissjoni biex tikkalkula l-marġnijiet ta' twaqqigħ tal-prezzijiet. Huma sostnew li l-kostijiet ta' wara l-importazzjoni ma ġewx miżjuda biex jiġi kkalkulat il-prezz tal-esportazzjoni tal-Kambodja u li t-twaqqigħ tal-prezz kien ibbażat fuq paragun bejn il-prezzijiet medji, mingħajr ma ġie kkunsidrat il-livell differenti tal-kummerċ. Il-Kambodja staqsiet ukoll jekk id-data pprovduta mill-esportaturi li kkooperaw kinitx użata għad-determinazzjoni tad-dannu.
                  
               
                     (35)
                  
                  
                     Fid-dawl tal-argumenti li waslu wara l-iżvelar, il-Kummissjoni ddeċidiet li tirrevedi l-kalkoli tagħha dwar it-twaqqigħ, sabiex tinkludi l-kostijiet rilevanti ta' wara l-importazzjoni jew tat-trasport, biex jirriflettu d-differenzi fil-livell tal-kummerċ li jaffettwa l-kumparabbiltà tal-prezzijiet u biex tuża d-data pprovduta mill-esportaturi li kkooperaw, sa fejn hu possibbli.
                  
               
                     (36)
                  
                  
                     Sabiex jiġi żgurat tqabbil ġust, il-Kummissjoni ddeċidiet li taġġusta l-prezzijiet tal-importazzjoni kif sostniet il-Kambodja, billi qieset il-kostijiet ta' wara l-importazzjoni. Min-naħa l-oħra, il-Kummissjoni kkunsidrat li jenħtieġ li l-prezzijiet tal-industrija tal-Unjoni jiġu aġġustati ukoll sabiex jitqiesu l-kostijiet tat-trasport tar-ross min-Nofsinhar tal-Ewropa (l-Italja u Spanja f'dan il-każ) lejn it-Tramuntana tal-Ewropa minħabba li l-kompetizzjoni għar-ross nofsu mitħun jew mitħun fil-biċċa l-kbira ssir fit-Tramuntana tal-Ewropa. Fuq il-bażi tal-informazzjoni disponibbli (id-data miksuba fil-qafas tal-investigazzjoni preċedenti dwar prodott ieħor tal-ikel, jiġifieri satsuma), il-Kummissjoni stmat li l-kostijiet ta' wara l-importazzjoni huma ta' madwar 2 % tal-prezz tal-importazzjoni u tal-kostijiet tat-trasport fl-Unjoni huma stmati għal EUR 49/tunnellata, fuq il-bażi tal-informazzjoni inkluża fl-ilment u vverifikata matul l-investigazzjoni fuq il-post.
                  
               
                     (37)
                  
                  
                     Barra minn hekk, sabiex tirrifletti d-differenzi fil-livelli ta' kummerċ, il-Kummissjoni wettqet it-tqabbil tal-prezzijiet bejn il-bejgħ ta' ross mitħun bl-ingrossa u l-bejgħ f'pakketti żgħar. Ta' min jinnota li, abbażi tal-istatistika derivata mill-kodiċijiet NM, filwaqt li l-Kambodja tesporta ross bl-ingrossa u f'pakketti żgħar, l-Myanmar jesporta kważi esklussivament ross bl-ingrossa.
                  
               
                     (38)
                  
                  
                     Fl-aħħar nett, ġie deċiż li jiġi ddeterminat il-prezz tal-esportazzjoni abbażi tat-tweġibiet għall-kwestjonarju li waslu mingħand il-produtturi esportaturi. Fil-każ tal-Kambodja, peress li esportatur Kambodjan wieħed biss wieġeb għall-kwestjonarju, l-eżerċizzju tal-kampjun falla. Billi l-esportatur li kkoopera jirrappreżenta biss porzjon żgħir ħafna tal-importazzjonijiet mill-Kambodja, il-Kummissjoni kellha tagħmel użu mill-aħjar fatti disponibbli, skont l-Artikolu 13 tar-Regolament Delegat (UE) Nru 1083/2013. Il-prezzijiet tal-Eurostat kienu għalhekk użati fil-każ tal-Kambodja. Għall-Mjanmar, intużaw il-prezzijiet mit-tweġibiet għall-kwestjonarju.
                  
               
                     (39)
                  
                  
                     Fuq il-bażi ta' dan ta' hawn fuq, il-Kummissjoni waslet għall-konklużjoni li t-twaqqigħ tal-prezz għal bejgħ bl-ingrossa huwa ta' 13 % għall-Kambodja u 43 % għall-Mjanmar. Fir-rigward tat-tqabbil tal-prezzijiet tar-ross imballat, it-twaqqigħ tal-prezz misjub kien ta' 14 % għall-Kambodja.
                  
               
                     (40)
                  
                  
                     B'hekk, din id-differenza fil-prezz bejn ir-ross importat u dak prodott fl-Unjoni hija sinifikanti b'mod partikolari meta jitqies li r-ross b'mod ġenerali huwa prodott sensittiv għall-prezz. B'mod ġenerali, il-konsumaturi ma jagħmlu l-ebda distinzjoni bejn oriġini differenti.
                  
               
                     (41)
                  
                  
                     Il-Kambodja sostniet ukoll li d-determinazzjoni tal-Kummissjoni ta' diffikultajiet serji kienet ibbażata fuq valutazzjoni kumulattiva tal-volum u l-effett tal-prezz tal-importazzjoni tar-ross mill-Kambodja u mill-Myanmar. Madankollu, din l-affermazzjoni ġiet irrifjutata minħabba li l-analiżi ta' hawn fuq tiddistingwi b'mod ċar is-sitwazzjoni bejn il-Kambodja u l-Myanmar.
                  
               
                     (42)
                  
                  
                     Bħala konklużjoni, l-importazzjonijiet mill-Kambodja u mill-Myanmar żdiedu b'mod sostanzjali f'termini assoluti kif ukoll f'termini ta' sehem mis-suq matul il-perjodu tal-investigazzjoni. Anki jekk il-volum tal-importazzjoni kkombinat naqas bi ftit fl-2016/2017, huwa baqa' kumplessivament ħafna ogħla milli fil-bidu tal-perjodu tal-investigazzjoni. Barra minn hekk, il-prezz medju ponderat tal-importazzjoni taż-żewġ pajjiżi naqas matul il-perjodu tal-investigazzjoni u waqqa' b'mod sinifikanti l-prezzijiet tal-Unjoni.
                  
               3.4.   Qagħda Ekonomika tal-industrija tal-Unjoni
         
         3.4.1.   Kummenti ġenerali
         
         
                     (43)
                  
                  
                     Skont l-Artikolu 23 tar-Regolament GSP, jenħtieġ li jitqies li jeżistu diffikultajiet serji fejn taħħana tal-Unjoni jsofru deterjorament fis-sitwazzjoni ekonomika u/jew finanzjarja tagħhom. Meta teżamina jekk teżistix degradazzjoni bħal dik, jenħtieġ li l-Kummissjoni tqis il-fatturi elenkati fl-Artikolu 23 dwar it-taħħana tal-Unjoni, fejn tali informazzjoni tkun disponibbli:
                  
               
                     (44)
                  
                  
                     Kif imsemmi fil-premessa (5), il-Kummissjoni użat it-teħid ta' kampjuni għad-determinazzjoni ta' diffikultajiet serji mġarrba mill-industrija tal-Unjoni. Sabiex jiġi determinat id-dannu tagħha, il-Kummissjoni għamlet distinzjoni bejn l-indikaturi tad-dannu makroekonomiċi u mikroekonomiċi.
                  
               
                     (45)
                  
                  
                     Il-Kummissjoni evalwat l-indikaturi makroekonomiċi (is-sehem mis-suq, il-produzzjoni, u l-istokkijiet — l-importazzjonijiet huma analizzati hawn fuq) abbażi tad-data ġenerali tas-suq miġbura fuq bażi ta' kull xahar abbażi tar-ross mibdul f'ekwivalenti ta' ross mitħun. Data affidabbli dwar il-fallimenti u l-impjiegi għall-industrija tal-Unjoni mhijiex disponibbli u għalhekk ma setgħetx tiġi inkluża fl-analiżi.
                  
               
                     (46)
                  
                  
                     Il-Kummissjoni evalwat l-indikaturi mikroekonomiċi (il-prezzijiet u l-profittabilità) ibbażati fuq id-data vverifikata fil-livell tal-kampjun. Fin-nuqqas ta' data fil-livell makro, il-kapaċità tal-produzzjoni ġiet analizzata wkoll fil-livell tal-kampjun.
                  
               3.4.2.   Indikaturi makroekonomiċi
         
         
                     (47)
                  
                  
                     Is-sehem mis-suq tal-industrija tal-Unjoni matul il-perjodu ta' investigazzjoni żviluppa kif ġej:
                     
                                  
                              
                              
                                 2012/2013
                              
                              
                                 2013/2014
                              
                              
                                 2014/2015
                              
                              
                                 2015/2016
                              
                              
                                 2016/2017
                              
                           
                                 Ishma mis-suq (%)
                              
                              
                                 61,4
                              
                              
                                 54,8
                              
                              
                                 46,7
                              
                              
                                 40,5
                              
                              
                                 39,3
                              
                           
                                 
                                    Indiċi (2012/2013 = 100)
                                 
                              
                              
                                 
                                    100
                                 
                              
                              
                                 
                                    101
                                 
                              
                              
                                 
                                    80
                                 
                              
                              
                                 
                                    66
                                 
                              
                              
                                 
                                    62
                                 
                              
                           
                                 
                                    Sors: Data tal-Eurostat miġbura mill-Kummissjoni bbażata fuq data li waslet mill-Istati Membri
                              
                           
               
                     (48)
                  
                  
                     L-ishma mis-suq ukoll waqgħu b'mod sinifikanti minn 61 % għal 39 %, jiġifieri tnaqqis ta' aktar minn 20 punt perċentwali.
                  
               
                     (49)
                  
                  
                     Il-produzzjoni tar-ross Indica mill-industrija tal-Unjoni segwiet ukoll xejra ta' tnaqqis sinifikanti matul il-perjodu ta' investigazzjoni:
                     
                                  
                              
                              
                                 2012/2013
                              
                              
                                 2013/2014
                              
                              
                                 2014/2015
                              
                              
                                 2015/2016
                              
                              
                                 2016/2017
                              
                           
                                 Volum tal-produzzjoni (f'tunnellati)
                              
                              
                                 685 183 
                              
                              
                                 692 740 
                              
                              
                                 547 908 
                              
                              
                                 449 313 
                              
                              
                                 423 962 
                              
                           
                                 
                                    Indiċi (2012/2013 = 100)
                                 
                              
                              
                                 
                                    100
                                 
                              
                              
                                 
                                    101
                                 
                              
                              
                                 
                                    80
                                 
                              
                              
                                 
                                    66
                                 
                              
                              
                                 
                                    62
                                 
                              
                           
                                 
                                    Sors: Data tal-Eurostat miġbura mill-Kummissjoni bbażata fuq data li waslet mill-Istati Membri
                              
                           
               
                     (50)
                  
                  
                     Il-produzzjoni naqset bi kważi 40 % minn 685 000 tunnellata għal 424 000 tunnellata.
                  
               
                     (51)
                  
                  
                     L-istokkijiet tar-ross mitħun fl-Unjoni żdiedu b'4 % matul il-perjodu ta' investigazzjoni minn 255 000 tunnellata għal 265 000 tunnellata. L-ewwel żdiedu b'mod sinifikanti bi 11 % u mbagħad naqsu bi ftit.
                  
               
                     (52)
                  
                  
                     Il-Kambodja wara l-iżvelar sostniet li d-data tal-produzzjoni tal-Unjoni hija difettuża peress li d-datatal-produzzjoni tal-Unjoni mingħajr id-data dwar il-bejgħ ma taqbilx l-istokk tal-għeluq kif irrappurtat hawn taħt. Fil-fatt, il-Kummissjoni pprovdiet biss kalkolu parzjali peress li d-data ma tirriflettix l-istokk tal-ftuħ, l-użu tar-ross bħala żerriegħa, eċċ. Madankollu, il-kalkolu huwa konformi mal-kalkolu tal-karta tal-bilanċ li qed jintuża mill-Kummissjoni (ara l-premessa (24).
                     
                                  
                              
                              
                                 2012/2013
                              
                              
                                 2013/2014
                              
                              
                                 2014/2015
                              
                              
                                 2015/2016
                              
                              
                                 2016/2017
                              
                           
                                 Stokkijiet tal-Għeluq (tunnellati)
                              
                              
                                 255 301 
                              
                              
                                 280 507 
                              
                              
                                 283 126 
                              
                              
                                 272 136 
                              
                              
                                 264 766 
                              
                           
                                 
                                    Indiċi (2012/2013 = 100)
                                 
                              
                              
                                 
                                    100
                                 
                              
                              
                                 
                                    110
                                 
                              
                              
                                 
                                    111
                                 
                              
                              
                                 
                                    107
                                 
                              
                              
                                 
                                    104
                                 
                              
                           
                                 
                                    Sors: Data tal-Eurostat miġbura mill-Kummissjoni bbażata fuq data li waslet mill-Istati Membri
                              
                           
               
                     (53)
                  
                  
                     Fin-nuqqas ta' data fil-livell makro tal-kapaċità tal-produzzjoni, il-Kummissjoni eżaminat din id-data fil-livell tal-kampjun. Iż-żona ddedikata liż-żieda tar-ross Indica fl-Unjoni madankollu tagħti indikazzjoni pjuttost tajba ta' ross Indica disponibbli għat-taħħana, u għalhekk l-użu potenzjali tal-kapaċità tagħhom. Ġeneralment, dan il-qasam wera tnaqqis ta' 37 % matul il-perjodu tal-investigazzjoni u żviluppat hekk:
                     
                                  
                              
                              
                                 2012/2013
                              
                              
                                 2013/2014
                              
                              
                                 2014/2015
                              
                              
                                 2015/2016
                              
                              
                                 2016/2017
                              
                           
                                 Erja (ettari)
                              
                              
                                 145 781 
                              
                              
                                 145 783 
                              
                              
                                 124 270 
                              
                              
                                 101 865 
                              
                              
                                 91 685 
                              
                           
                                 
                                    Indiċi (2012/2013 = 100)
                                 
                              
                              
                                 
                                    100
                                 
                              
                              
                                 
                                    100
                                 
                              
                              
                                 
                                    85
                                 
                              
                              
                                 
                                    70
                                 
                              
                              
                                 
                                    63
                                 
                              
                           
                                 
                                    Sors: Data tal-Eurostat miġbura mill-Kummissjoni bbażata fuq data li waslet mill-Istati Membri
                              
                           
               3.4.3.   Indikaturi mikroekonomiċi
         
         
                     (54)
                  
                  
                     Abbażi tat-tweġibiet għall-kwestjonarju li waslu mingħand l-għassara tal-Unjoni, il-prezzijiet u l-profittabbiltà żviluppaw kif ġej:
                     
                                  
                              
                              
                                 2012/2013
                              
                              
                                 2013/2014
                              
                              
                                 2014/2015
                              
                              
                                 2015/2016
                              
                              
                                 2016/2017
                              
                           
                                 Prezz (EUR/tunnellata)
                              
                              
                                 667,3
                              
                              
                                 649,5
                              
                              
                                 693,3
                              
                              
                                 728,3
                              
                              
                                 711,5
                              
                           
                                 
                                    Indiċi (2012/2013 = 100)
                                 
                              
                              
                                 
                                    100
                                 
                              
                              
                                 
                                    97
                                 
                              
                              
                                 
                                    104
                                 
                              
                              
                                 
                                    109
                                 
                              
                              
                                 
                                    107
                                 
                              
                           
                                 Profitabbiltà (%)
                              
                              
                                 1,4
                              
                              
                                 0,1
                              
                              
                                 1,5
                              
                              
                                 4,3
                              
                              
                                 1,2
                              
                           
                                 
                                    Indiċi (2012/2013 = 100)
                                 
                              
                              
                                 
                                    100
                                 
                              
                              
                                 
                                    8
                                 
                              
                              
                                 
                                    107
                                 
                              
                              
                                 
                                    312
                                 
                              
                              
                                 
                                    88
                                 
                              
                           
                                 
                                    Sors: It-tweġibiet għall-kwestjonarju (Id-dejta pprovduta mit-taħħana hija bbażata fuq is-snin kalendarji u mhux fuq is-snin ta' kummerċjalizzazzjoni. Minħabba l-fatt li hemm koinċidenza sinifikanti bejn dawn il-perjodi, it-tendenzi madankollu jibqgħu rappreżentattivi għall-perjodu ta' investigazzjoni.)
                              
                           
               
                     (55)
                  
                  
                     Il-prezzijiet ta' unità ta' dawk li ttieħdu bħala kampjun żdiedu b'7 % matul il-perjodu tal-investigazzjoni. Abbażi tar-riżultat tal-verifiki mwettqa mill-Kummissjoni, jidher li minħabba l-pressjoni dejjem tiżdied tal-importazzjonijiet bi prezzijiet baxxi, il-produtturi tal-Unjoni li ttieħdu fil-kampjun iddeċidew, meta jkun possibbli, li jikkonċentraw il-bejgħ tagħhom fuq volumi iżgħar ta' ross Indica nofsu mitħun jew mitħun u li jiffokaw fuq prodotti tad-ditta minflok ibigħu b'tikketta privata lid-distributuri.
                  
               
                     (56)
                  
                  
                     Billi biddlu t-taħlita tal-prodott oriġinali tagħhom, it-taħħana tal-Unjoni kienu kapaċi jżommu livell stabbli ta' profittabbiltà għad-detriment tas-sehem tagħhom mis-suq, li naqas b'mod drammatiku. Madankollu, din il-bidla fit-taħlita tal-prodott setgħet għenet speċjalment fl-2015/2016 (meta l-profittabilità saħansitra żdiedet), iżda fl-2016/2017, il-livelli tal-profitt kienu reġgħu naqsu. F'sitwazzjoni fejn instab li l-prezzijiet tal-importazzjoni waqqgħu b'mod sinifikanti l-prezzijiet tal-Unjoni 2016/2017 (sat-22 u 43 % rispettivament), din l-istrateġija tista' tkun biss soluzzjoni għal żmien qasir. Fil-futur qrib it-taħħana se jiffaċċjaw iktar pressjoni bil-prezzijiet tal-importazzjoni baxxi. Tabilħaqq, il-Kambodja diġà ċċaqalqet parzjalment minn bejgħ bl-ingrossa għal bejgħ ta' prodotti żgħar ippakkjati li jinbiegħu fil-livell tal-bejgħ bl-imnut. Dan il-mezz ta' bejgħ huwa aktar rimunerattiv meta mqabbel mal-bejgħ bl-ingrossa u huwa probabbli li l-Kambodja se tbigħ u tikkompeti dejjem aktar mal-industrija tal-Unjoni f'dan il-livell, inkluż fuq swieq speċjalizzati.
                  
               
                     (57)
                  
                  
                     F'dak li għandu x'jaqsam mal-profittabbiltà, dan il-livell baqa' f'livell relattivament stabbli — iżda baxx — peress li ż-żieda fil-prezz tista' tikkumpensa għat-telf fil-volum. Barra minn hekk, il-livell ta' profittabbiltà ta' 1 %–2 % huwa ferm inqas mis-6 % li jitqies li huwa l-livell adegwat ta' profittabbiltà meħtieġ biex ikopri l-kostijiet u l-investimenti kollha, ir-riċerka u l-iżvilupp (R&D) u l-innovazzjoni.
                  
               
                     (58)
                  
                  
                     Wara l-iżvelar, parti waħda talbet aktar informazzjoni dwar is-6 % użat fil-paragrafu ta' hawn fuq. Bil-modernizzazzjoni tal-istrumenti tal-UE għad-difiża tal-kummerċ fl-2018, ġie stabbilit fil-leġiżlazzjoni rispettiva li meta jiġi kkalkulat il-marġni ta' dannu, il-livell ta' profitt li għandu jkun mistenni f'kundizzjonijiet normali ta' kompetizzjoni ma għandux ikun inqas minn 6 % (7). Dan il-parametru referenzjarju użat fl-investigazzjonijiet tad-difiża tal-kummerċ huwa rilevanti wkoll f'investigazzjoni ta' salvagwardja. Dan jispjega għaliex il-Kummissjoni użat ukoll f'dan il-każ dan il-parametru referenzjarju.
                  
               
                     (59)
                  
                  
                     Il-kapaċità ta' produzzjoni tal-industrija tal-Unjoni għall-prodotti simili, jiġifieri ross Indica, hija diffiċli biex tiġi vvalutata minħabba li l-industrija tal-ipproċessar tista' tuża l-kapaċità tagħha biex tipproduċi ross Indica u Japonica kemm jekk importat u kemm jekk imkabbar fl-Unjoni. Barra minn hekk, ma hemm l-ebda makro data disponibbli (ara hawn fuq). Abbażi tal-kampjun, l-użu tal-kapaċità, kif muri hawn taħt, naqas minn 22 % għal 14 %. Filwaqt li dawn il-perċentwali jistgħu jidhru relattivament baxxi minħabba li huma bbażati fuq tqabbil tal-produzzjoni tal-prodott simili (ross Indica) meta mqabbla mal-kapaċità tal-produzzjoni installata għat-tipi kollha tar-ross.
                     
                                  
                              
                              
                                 2012/2013
                              
                              
                                 2013/2014
                              
                              
                                 2014/2015
                              
                              
                                 2015/2016
                              
                              
                                 2016/2017
                              
                           
                                 Kapaċità. Utilizzazzjoni (%)
                              
                              
                                 22,1
                              
                              
                                 21,1
                              
                              
                                 19,0
                              
                              
                                 13,0
                              
                              
                                 14,0
                              
                           
                                 
                                    Indiċi (2012/2013 = 100)
                                 
                              
                              
                                 
                                    100
                                 
                              
                              
                                 
                                    96
                                 
                              
                              
                                 
                                    86
                                 
                              
                              
                                 
                                    59
                                 
                              
                              
                                 
                                    64
                                 
                              
                           
                                 
                                    Sorsi: It-tweġibiet għall-kwestjonarju
                              
                           
               3.4.4.   Konklużjoni
         
         
                     (60)
                  
                  
                     Bħala konklużjoni, is-sitwazzjoni tal-industrija tal-Unjoni marret għall-agħar f'termini ekonomiċi. Filwaqt li l-importazzjonijiet mill-Kambodja u mill-Myanmar żdiedet b'mod sostanzjali f'termini assoluti, l-industrija tal-Unjoni tilfet madwar 6 % tas-sehem mis-suq għall-Myanmar u 10 % għall-Kambodja. L-industrija tal-Unjoni kienet ukoll soġġetta għal twaqqigħ sinjifikanti tal-prezz ta' 22 % u 43 %. Il-produzzjoni fl-Unjoni kompliet tonqos bi 38 %. Id-diffikultajiet ekonomiċi għalhekk immaterjalizzaw prinċipalment f'termini ta' volum matul il-perjodu ta' investigazzjoni. It-taħħana tal-Unjoni ddeċidew li ma jnaqqsux il-livell tal-prezzijiet tagħhom minkejja l-kompetizzjoni tal-importazzjonijiet bi prezzijiet baxxi u żammew ċertu livell ta' profitt. Fejn possibbli, it-taħħana tal-Unjoni tabilħaqq iddeċidew li jibdlu t-taħlita tagħhom tal-prodotti u jiffokaw fuq segmenti speċjalizzati u prodotti tad-ditta sabiex iżommu l-livell ta' profitt tagħhom minkejja tnaqqis fil-bejgħ u l-volum tal-produzzjoni tagħhom. Madankollu, din hija biss soluzzjoni temporanja peress li l-importazzjonijiet mill-Kambodja u mill-Myanmar diġà imxew, għalkemm sa ċertu punt, minn bejgħ bl-ingrossa għal bejgħ żgħir ippakkjat, li jikkompeti wkoll mal-industrija tal-Unjoni fil-livell tal-bejgħ bl-imnut. Huwa mistenni li ż-żewġ pajjiżi jżidu l-importazzjonijiet bi prezz baxx fuq dan il-kanal ta' bejgħ rimunerattiv, u jikkompetu wkoll fi swieq speċjalizzati u prodotti tad-ditta, b'konsegwenzi negattivi anke għas-sitwazzjoni finanzjarja tal-industrija tal-Unjoni.
                  
               4.   KAWŻALITÀ
         
         
                     (61)
                  
                  
                     Il-Kummissjoni ddeċidiet li hemm rabta kawżali bejn il-volum tal-importazzjonijiet tal-prodott ikkonċernat min-naħa u d-diffikultajiet serji tat-taħħana tal-Unjoni fuq in-naħa l-oħra, fuq il-bażi li ġejja. Il-Kummissjoni analizzat ukoll jekk id-diffikultajiet serji humiex attribwibbli għal fatturi għajr l-importazzjonijiet u l-prezzijiet.
                  
               4.1.   L-effetti tal-importazzjonijiet mill-Kambodja u mill-Myanmar
         
         
                     (62)
                  
                  
                     Il-graff ta' hawn taħt tistabbilixxi b'mod ċar koinċidenza fiż-żmien bejn l-importazzjonijiet mill-Kambodja u l-Myanmar u s-sitwazzjoni tal-industrija tal-Unjoni, evidenzjata minn telf sostanzjali ta' ishma tas-suq, li jikkawżaw diffikultajiet serji lit-taħħana tal-Unjoni.
                     Kambodja/Myanmar
                     UE
                     2015/2016
                     2014/2015
                     2013/2014
                     2012/2013
                     2016/2017
                     Ishma mis-Suq
                     70,0 %
                     60,0 %
                     50,0 %
                     40,0 %
                     30,0 %
                     20,0 %
                     10,0 %
                     0,0 %
                     
                                 
                                    Sors:
                                 
                              
                              Data tal-Eurostat u dik miġbura mill-Kummissjoni bbażata fuq data li waslet mill-Istati Membri
                           
               
                     (63)
                  
                  
                     Il-Kummissjoni tqis li l-importazzjonijiet mill-Kambodja u mill-Myanmar wkoll ikkawżaw diffikultajiet serji individwalment. Tabilħaqq, l-importazzjonijiet kemm mill-Kambodja u mill-Myanmar żdiedu individwalment kemm f'volum assolut (bi 53 % u aktar minn 2 000 % rispettivament) kif ukoll f'termini ta' ishma mis-suq (b'9,7 punti perċentwali u b'6,1 punti perċentwali rispettivament). Barra minn hekk, kemm l-importazzjonijiet mill-Kambodja kif ukoll mill-Myanmar, kull wieħed naqqas il-prezz tal-Unjoni b'mod individwali (b'madwar 22 % u 43 % rispettivament). Għalhekk, wieħed jista' jikkonkludi li l-importazzjonijiet kemm mill-Kambodja kif ukoll mill-Myanmar ikkawżaw diffikultajiet serji lill-industrija tal-Unjoni wkoll.
                  
               
                     (64)
                  
                  
                     L-espansjoni rapida tal-importazzjonijiet mill-Kambodja u mill-Myanmar hija spjegata mil-livell baxx tal-prezzijiet tagħhom, li waqqa' b'mod sinifikanti l-prezzijiet tal-industrija tal-Unjoni. Ir-ross Indica huwa prodott sensittiv għall-prezz, speċjalment għaliex il-konsumaturi ġeneralment ma jagħmlux id-differenza bejn il-prodotti tal-Unjoni u dawk importati. Ġeneralment il-konsumaturi li jixtru r-ross mil-bejjiegħa bl-imnut ma jkunux jafu minn fejn ikun ġej ir-ross. Dan jiġi l-aktar meta r-ross jinbiegħ taħt tikketta privata, jiġifieri l-marka tal-bejjiegħ bl-imnut. Billi jissupplixxu r-ross bi prezz baxx ħafna, kif muri mil-livelli tat-twaqqigħ tal-prezzijiet kif imsemmi fil-premessa (33), il-Kambodja u l-Myanmar rnexxielhom jespandu b'mod sinifikanti u rapidu l-esportazzjonijiet tar-ross tagħhom lejn is-suq tal-Unjoni. Barra minn hekk, il-Kambodja -li s-soltu kienet tesporta l-aktar ir-ross bl-ingrossa għal aktar ipproċessar fl-Unjoni - qed tbigħ dejjem aktar ross ippakkjat direttament lill-bejjiegħa bl-imnut tal-Unjoni, fattur li qed jikkawża pressjoni addizzjonali fuq il-prezzijiet u kompetizzjoni fil-livell tat-taħħana fl-Unjoni.
                  
               4.2.   Fatturi oħra
         
         
                     (65)
                  
                  
                     Ġew ivvalutati wkoll fatturi oħra li setgħu kkontribwew għad-diffikultajiet serji mġarrba mill-industrija tal-Unjoni.
                  
               4.2.1.   Importazzjonijiet minn pajjiżi terzi oħra
         
         
                     (66)
                  
                  
                     L-importazzjonijiet minn pajjiżi terzi oħra żdiedu wkoll matul il-perjodu tal-investigazzjoni minn 23 % għal 29,3 % (+ 6,3 %) f'termini ta' sehem mis-suq.
                     
                                 Sehem mis-suq (%)
                              
                              
                                 2012/2013
                              
                              
                                 2013/2014
                              
                              
                                 2014/2015
                              
                              
                                 2015/2016
                              
                              
                                 2016/2017
                              
                           
                                 
                                    L-Unjoni
                                 
                              
                              
                                 
                                    61,4
                                 
                              
                              
                                 
                                    54,8
                                 
                              
                              
                                 
                                    46,7
                                 
                              
                              
                                 
                                    40,5
                                 
                              
                              
                                 
                                    39,3
                                 
                              
                           
                                 Il-Kambodja
                              
                              
                                 15,4
                              
                              
                                 20,0
                              
                              
                                 23,1
                              
                              
                                 28,8
                              
                              
                                 25,1
                              
                           
                                 Il-Myanmar
                              
                              
                                 0,2
                              
                              
                                 2,5
                              
                              
                                 4,8
                              
                              
                                 3,5
                              
                              
                                 6,3
                              
                           
                                 
                                    Il-Kambodja u l-Myanmar
                                 
                              
                              
                                 
                                    15,6
                                 
                              
                              
                                 
                                    22,5
                                 
                              
                              
                                 
                                    27,9
                                 
                              
                              
                                 
                                    32,3
                                 
                              
                              
                                 
                                    31,4
                                 
                              
                           
                                 It-Tajlandja
                              
                              
                                 12,2
                              
                              
                                 11,5
                              
                              
                                 11,8
                              
                              
                                 12,9
                              
                              
                                 13,8
                              
                           
                                 L-Indja
                              
                              
                                 4,7
                              
                              
                                 4,0
                              
                              
                                 5,8
                              
                              
                                 6,8
                              
                              
                                 7,3
                              
                           
                                 Il-Pakistan
                              
                              
                                 2,5
                              
                              
                                 2,9
                              
                              
                                 3,3
                              
                              
                                 3,3
                              
                              
                                 3,2
                              
                           
                                 Pajjiżi oħra
                              
                              
                                 3,7
                              
                              
                                 4,4
                              
                              
                                 4,5
                              
                              
                                 4,3
                              
                              
                                 5,1
                              
                           
                                 
                                    Il-pajjiżi l-oħra kollha flimkien (minbarra l-Kambodja u l-Myanmar)
                              
                              
                                 
                                    23,0
                                 
                              
                              
                                 
                                    22,8
                                 
                              
                              
                                 
                                    25,4
                                 
                              
                              
                                 
                                    27,3
                                 
                              
                              
                                 
                                    29,3
                                 
                              
                           
                                 
                                    Sors: Il-Eurostat
                              
                           
               
                     (67)
                  
                  
                     Anki jekk l-importazzjonijiet minn pajjiżi terzi oħra jistgħu jispjegaw parzjalment it-tnaqqis fl-ishma tas-suq tal-Unjoni, iż-żieda fis-sehem mis-suq ta' dawn il-pajjiżi, anki b'mod kumulattiv, hija ferm aktar limitata minn dik tal-Kambodja u l-Myanmar (+ 15 %).
                  
               
                     (68)
                  
                  
                     Barra minn hekk, u l-aktar importanti, kif jidher fit-tabella ta' hawn taħt, il-prezzijiet medji ponderati tal-importazzjonijiet l-oħra huma, matul il-perjodu tal-investigazzjoni, ferm ogħla mill-importazzjonijiet mill-Kambodja u mill-Myanmar, u dawk tal-Unjoni (8). Meta wieħed iqabbel il-prezz tal-importazzjonijiet mit-Tajlandja ma' dawk tal-Myanmar joħroġ li hemm differenza fil-prezz ta' 85 %. Meta wieħed iqabbel il-prezzijiet tal-importazzjonijiet mill-Indja ma' dawk tal-Kambodja, id-differenza fil-prezz hija ta' 72 %. Dan isaħħaħ ukoll il-konklużjoni ta' hawn fuq li l-prezzijiet aktar baxxi ppermettew lill-Myanmar u lill-Kambodja biex jespandu malajr l-esportazzjonijiet tagħhom lejn l-Unjoni matul il-perjodu tal-investigazzjoni.
                     
                                  
                              
                              
                                 2012/2013
                              
                              
                                 2013/2014
                              
                              
                                 2014/2015
                              
                              
                                 2015/2016
                              
                              
                                 2016/2017
                              
                           
                                 L-Unjoni
                              
                              
                                 667,3
                              
                              
                                 649,5
                              
                              
                                 693,3
                              
                              
                                 728,3
                              
                              
                                 711,5
                              
                           
                                 Il-Kambodja
                              
                              
                                 588,4
                              
                              
                                 512,8
                              
                              
                                 562,6
                              
                              
                                 547,4
                              
                              
                                 552,2
                              
                           
                                 Il-Myanmar
                              
                              
                                 420,0
                              
                              
                                 366,5
                              
                              
                                 414,7
                              
                              
                                 410,1
                              
                              
                                 405,4
                              
                           
                                 It-Tajlandja
                              
                              
                                 946,7
                              
                              
                                 863,5
                              
                              
                                 896,8
                              
                              
                                 825,7
                              
                              
                                 751,1
                              
                           
                                 L-Indja
                              
                              
                                 925,7
                              
                              
                                 1 054,1 
                              
                              
                                 1 061,0 
                              
                              
                                 893,0
                              
                              
                                 949,2
                              
                           
                                 Il-Pakistan
                              
                              
                                 924,3
                              
                              
                                 999,7
                              
                              
                                 996,0
                              
                              
                                 846,3
                              
                              
                                 926,3
                              
                           
                                 
                                    Sors: L-Eurostat u t-tweġibiet għall-kwestjonarji
                              
                           
               4.2.2.   Diffikultajiet strutturali fis-settur tar-ross Taljan
         
         
                     (69)
                  
                  
                     Fis-sottomissjoni tagħha meta nbdiet, il-Federazzjoni tar-Ross Kambodjana sostniet li d-diffikultajiet tas-settur tar-ross Taljan huma ġeneralment agħar milli fil-bqija tal-Unjoni u għalhekk ma jistgħux jiġu attribwiti biss għaż-żieda fl-importazzjonijiet.
                  
               
                     (70)
                  
                  
                     It-tweġibiet għall-kwestjonarju u l-verifika tabilħaqq urew li s-sitwazzjoni tal-industrija tal-Unjoni hija agħar fl-Italja milli fi Spanja. Dan huwa parzjalment dovut għall-fatt li s-suq tar-ross Spanjol huwa organizzat b'mod differenti u għalhekk huwa aktar reżiljenti f'termini ta' provvista u domanda kif ukoll f'termini ta' pprezzar. Madankollu, il-Kummissjoni wettqet investigazzjoni mal-Unjoni kollha msejsa fuq is-sitwazzjoni ġenerali tal-industrija tal-Unjoni u fuq il-bażi ta' kampjun rappreżentattiv. L-investigazzjoni wriet — kif spjegat hawn fuq — li hemm diffikultajiet ġenerali għall-industrija tal-Unjoni.
                  
               4.2.3.   L-importazzjonijiet ta' “ross bil-ħliefa (paddy)” mill-Guyana
         
         
                     (71)
                  
                  
                     Il-partijiet interessati sostnew ukoll li ż-żieda fl-importazzjonijiet tar-ross mill-Guyana kkontribwew għad-diffikultajiet serji. Ir-ross importat mill-Guyana mhuwiex mitħun (jikkonsisti fl-hekk imsejjaħ “ross bil-ħliefa (paddy)” (ross li għadu fil-ħliefa)) u għalhekk jaqa' barra mill-ambitu tal-investigazzjoni u mhuwiex inkluż fl-istatistika tal-importazzjoni ta' hawn fuq u mhux rilevanti hawnhekk.
                  
               4.2.4.   L-esportazzjonijiet mill-industrija tal-Unjoni
         
         
                     (72)
                  
                  
                     Il-Gvern tal-Kambodja ssottometta li waħda mill-aspetti li ġew injorati fil-kuntest tal-kawżalità hija l-orjentazzjoni tal-esportazzjoni tal-industrija tal-Unjoni. Madankollu, din it-talba ma kinitx sostanzjata u, għalkemm l-esportazzjonijiet fil-fatt żdiedu minn 3 % tal-produzzjoni totali għal 7 % tal-produzzjoni totali matul il-perjodu ta' investigazzjoni, madankollu huma jirrappreżentaw proporzjon żgħir ħafna tal-produzzjoni tal-Unjoni. Barra minn hekk, iż-żieda tal-esportazzjonijiet (+ 11 000 tunnellata) hija ħafna iżgħar miż-żieda fl-importazzjonijiet mill-Kambodja u mill-Myanmar (+ 147 000 tunnellata).
                  
               4.2.5.   It-tnaqqis fil-produzzjoni tal-Indica huwa minħabba ż-żieda fil-produzzjoni tal-Japonica
         
         
                     (73)
                  
                  
                     Il-Gvern tal-Kambodja sostna wkoll li l-produzzjoni tal-Unjoni tar-ross Indica ma kinitx affettwata mill-importazzjonijiet, iżda hija sempliċiment soġġetta għal ċaqliqa ċiklika bejn ir-ross Japonica u r-ross Indica fuq il-baiżi tad-deċiżjoni tal-produtturi tal-Unjoni.
                  
               
                     (74)
                  
                  
                     Huwa korrett li min ikabbar ikun jista' jċaqlaq il-produzzjoni bejn ross Indica u dak Japonica. Madankollu bidla bħal din hija bbażata fuq kunsiderazzjonijiet ekonomiċi, inklużi d-domanda u l-prezz tas-suq. F'dan il-kuntest, l-investigazzjoni kkonfermat li, meta ffaċċjati b'żieda fil-kompetizzjoni ta' importazzjonijiet bi prezz baxx ta' ross Indica, xi produtturi ma kellhom l-ebda alternattiva ħlief li jaqilbu għall-produzzjoni tar-ross Japonica. Għalhekk din la hija ċaqliqa ċiklika u lanqas għażla intenzjonata iżda att ta' awtodifiża. F'terminu medju, dan madankollu wkoll mhuwiex opzjoni vijabbli billi l-bidla tal-produzzjoni mill-Indica għal Japonica min-naħa tagħha kkawżat provvista eċċessiva ta' ross Japonica fis-suq u pressjoni fuq il-prezzijiet għal dan it-tip ta' ross. Għalhekk, b'mod ġenerali, il-bdiewa qegħdin f'sitwazzjoni diffiċli.
                  
               
                     (75)
                  
                  
                     L-argument ta' hawn fuq huwa madankollu ta' rilevanza limitata peress li l-industrija tal-Unjoni tikkonsisti minn taħħana tar-ross u mhux produtturi, li huma fornituri tal-materja prima.
                  
               4.2.6.   Konklużjoni dwar il-kawżalitá
         
         
                     (76)
                  
                  
                     Il-Kummissjoni stabbilixxiet rabta kawżali bejn id-diffikultajiet serji li sofriet l-industrija tal-Unjoni u l-importazzjonijiet mill-Kambodja u mill-Myanmar. Il-Kummissjoni identifikat ukoll fatturi li kkontribwew ukoll għal dawn id-diffikultajiet. Dawn huma b'mod partikolari importazzjonijiet minn pajjiżi terzi u importazzjonijiet ta' ross għadu fil-ħliefa mill-Guyana. Madankollu, dawn il-fatturi ma nstabux li taffew ir-rabta kawżali, anki meta wieħed iqis l-effett ikkombinat possibbli tagħhom. Konsegwentement, jidher li kwalunkwe impatt tal-fatturi msemmija hawn fuq fuq is-sitwazzjoni tal-industrija tal-Unjoni ma jnaqqasx ir-rabta bejn il-volum tal-importazzjonijiet u l-prezzijiet mill-Kambodja u mill-Myanmar u d-diffikultajiet serji mġarrba mill-industrija tal-Unjoni.
                  
               5.   KONKLUŻJONIJIET U ADOZZJONI TAL-MIŻURI
         
         
                     (77)
                  
                  
                     Huwa konkluż li r-ross Indica mill-Kambodja u mill-Myanmar qed jiġi importat f'volumi u bi prezzijiet li jikkawżaw diffikultajiet serji lill-industrija tal-Unjoni u konsegwentement huma meħtieġa miżuri ta' salvagwardja.
                  
               
                     (78)
                  
                  
                     Għalhekk skont l-Artikolu 22(1) tar-Regolament GSP, it-Tariffa Doganali Komuni li applikat dazji ta' EUR 175/tunnellata jenħtieġ li terġa' tiġi introdotta.
                  
               
                     (79)
                  
                  
                     Skont l-Artikolu 28 tar-Regolament GSP jenħtieġ li l-miżuri ta' salvagwardja jiddaħħlu mill-ġdid sakemm hemm bżonn biex ipattu għad-deterjorazzjoni fis-sitwazzjoni ekonomika u finanzjarja tat-taħħana tal-Unjoni. Madankollu l-perjodu għad-dħul mill-ġdid jenħtieġ li ma jkunx aktar minn tliet snin, sakemm ma jkunx estiż minħabba ċirkostanzi ġustifikati kif imiss.
                  
               
                     (80)
                  
                  
                     Il-Kummissjoni tqis li f'dan il-każ jenħtieġ li jiġu introdotti miżuri għal perjodu ta' tliet snin sabiex l-industrija tal-Unjoni tkun tista' tirkupra b'mod sħiħ mill-effetti tal-importazzjonijiet mill-Kambodja u mill-Myanmar.
                  
               
                     (81)
                  
                  
                     Madankollu, il-Kummissjoni hija tal-fehma li jenħtieġ li l-miżuri ta' salvagwardja jiġu liberalizzati b'mod progressiv matul dan il-perjodu għar-raġunijiet li ġejjin.
                  
               
                     (82)
                  
                  
                     Billi tipprovdi aċċess preferenzjali għas-suq tal-UE, is-GSP għandha l-objettiv primarju li tgħin lill-pajjiżi fil-fażi tal-iżvilupp fl-isforzi tagħhom biex inaqqsu l-faqar u jġibu 'l quddiem il-governanza tajba u l-iżvilupp sostenibbli, billi tgħinhom biex jiġġeneraw, b'mod partikolari, l-impjiegi, l-industrijalizzazzjoni u dħul addizzjonali permezz tal-kummerċ internazzjonali. L-arranġament speċjali ta' Kollox ħlief Armi (EBA), kif stabbilit fir-Regolament GSP, jgħin lill-ifqar pajjiżi tad-dinja biex jieħdu vantaġġ mill-opportunitajiet tal-kummerċ. Fil-biċċa l-kbira tagħhom, dawn il-pajjiżi għandhom profil ekonomiku simili. Huma vulnerabbli minħabba bażi ta' esportazzjoni baxxa u mhux diversifikata u għalhekk igawdu minn ċerti protezzjonijiet skont ir-Regolament GSP bħal, pereżempju, eżenzjoni minn gradwazzjoni ta' prodott u mill-applikazzjoni ta' salvagwardji awtomatiċi.
                  
               
                     (83)
                  
                  
                     Għalhekk, il-Kummissjoni qieset li, fil-prinċipju, għall-benefiċjarji tal-EBA huwa meħtieġ tnaqqis progressiv fir-rata ta' dazju matul il-perjodu ta' tliet snin, kif spjegat hawn taħt.
                  
               
                     (84)
                  
                  
                     Tnaqqis progressiv ikun ukoll biżżejjed biex jikkontrobatti d-deterjorament tas-sitwazzjoni ekonomika u/jew finanzjarja tat-taħħana tal-Unjoni. Min-naħa l-oħra, il-Kambodja u l-Myanmar mhux se jkunu qed iħabbtu wiċċhom ma' dmirijiet sħaħ għat-tliet snin sħaħ li jagħmlu l-esportazzjonijiet aktar diffiċli iżda gradwalment se jkunu jistgħu jesportaw aktar ross Indica lill-Unjoni.
                  
               
                     (85)
                  
                  
                     Għaldaqstant, din l-introduzzjoni mill-ġdid tad-dazju tariffarju hija prevista għal perjodu ta' tliet snin:
                     
                                  
                              
                              
                                 l-ewwel sena
                              
                              
                                 it-tieni sena
                              
                              
                                 it-tielet sena
                              
                           
                                 Dazju tariffarju (EUR/tunnellata)
                              
                              
                                 175
                              
                              
                                 150
                              
                              
                                 125
                              
                           
               
                     (86)
                  
                  
                     Ir-rata tad-dazju tat-Tariffa Doganali Komuni ta' EUR 175/tunnellata attwalment applikata hija potenzjalment soġġetta għal aġġustamenti 'l isfel skont l-Artikolu 180 tar-Regolament (UE) Nru 1308/2013 tal-Parlament Ewropew u tal-Kunsill (9). Għalhekk, jekk — b'riżultat ta' dawn l-aġġustamenti — id-dazji tat-Tariffa Doganali Komuni applikati jsiru aktar baxxi mid-dazji msemmija fil-premessa (85), jenħtieġ li dawn tal-aħħar jiġu allinjati sabiex ma jaqbżux id-dazju tat-Tariffa Doganali Komuni applikat fi kwalunkwe ħin matul il-perjodu ta' impożizzjoni tal-miżuri. Il-miżuri ta' salvagwardja applikabbli għandhom għalhekk ikunu l-inqas mid-dazji doganali aġġustati u d-dazju applikabbli msemmi fil-premessa (85).
                  
               
                     (87)
                  
                  
                     Fl-aħħar nett, sabiex tingħata ċertezza legali lill-importaturi tal-prodotti kkonċernati, jenħtieġ li diversi partijiet interessati talbu li l-prodotti li diġà jinsabu fi triqithom lejn l-Unjoni ma jkunux koperti mill-miżuri ta' hawn fuq. F'konformità mal-prattika attwali tagħha fil-każijiet ta' salvagwardja, il-Kummissjoni tqis li tali “klawżola ta' trasport marittimu” hija fil-fatt iġġustifikata f'dan il-każ u għalhekk it-talbiet ġew aċċettati.
                  
               
                     (88)
                  
                  
                     Il-miżuri previsti f'dan ir-Regolament huma skont l-opinjoni tal-Kumitat tal-Preferenzi Ġeneralizzati, imsemmi fl-Artikolu 39(3) tar-Regolament (UE) Nru 978/2012.
                  
               ADOTTAT DAN IR-REGOLAMENT:
         
            Artikolu 1
            
               1.   Id-dazji tat-Tariffa Doganali Komuni ġew introdotti mill-ġdid b'mod temporanju fuq l-importazzjonijiet tar-ross Indica li joriġina mill-Kambodja u mill-Myanmar u li bħalissa jaqa' taħt il-kodiċijiet NM 1006 30 27, 1006 30 48, 1006 30 67 u 1006 30 98.
            
            
               2.   Id-dazju applikabbli f'EUR għal kull tunnellata tal-prodott deskritt fil-paragrafu 1 għandu jkun 175 għall-ewwel sena, 150 għat-tieni sena u 125 għat-tielet sena mid-data li fiha jidħol fis-seħħ dan ir-Regolament.
            
            
               3.   Jekk il-Kummissjoni taġġusta t-Tariffa Doganali Komuni skont l-Artikolu 180 tar-Regolament (UE) Nru 1308/2013, jenħtieġ li d-dazju tat-tariffa msemmi fil-paragrafu 2 ikun stabbilit fil-livell l-aktar baxx tat-Tariffa Doganali Komuni aġġustata u d-dazju tat-tariffa li hemm referenza għalih fil-paragrafu 2.
            
         
         
            Artikolu 2
            L-importazzjonijiet tal-prodotti msemmija fl-Artikolu 1, li diġà jinsabu fit-triq lejn l-Unjoni fid-data tad-dħul fis-seħħ ta' dan ir-Regolament, sakemm id-destinazzjoni ta' dawn il-prodotti ma tistax tinbidel, ma għandhomx ikunu soġġetti għad-dazju speċifikat fl-Artikolu 1(2).
         
         
            Artikolu 3
            Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, is-16 ta' Jannar 2019.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 303, 31.10.2012, p. 1.
         
            (2)  ĠU C 100, 16.3.2018, p. 30.
         
            (3)  Ir-Regolament ta' Delega tal-Kummissjoni (UE) Nru 1083/2013 tat-28 ta' Awwissu 2013 li jistabbilixxi regoli marbuta mal-proċedura għall-irtirar temporanju ta' preferenzi tariffarji u mal-adozzjoni ta' miżuri ġenerali ta' salvagwardja skont ir-Regolament (UE) Nru 978/2012 tal-Parlament Ewropew u tal-Kunsill li japplika skema ta' preferenzi tariffarji ġeneralizzati (ĠU L 293, 5.11.2013, p. 16).
         
            (4)  Intbagħtu kwestjonarji u saru żjarat ta' verifika fil-bini tal-kultivaturi li ġejjin: Laguna de Santaolala S.L., Spanja, Vercelino Flavio e Paolo S.S., l-Italja, Copo e Garrione Societa Societa Agricola S.S., l-Italja, Maro Giovanni, Paolo e Pietro, Italja, Locatelli Francesco, l-Italja.
         
            (5)  Dawn il-partijiet interessati kienu Haupdecour, Amru Rice, il-gvern tal-Kambodja u l-Federazzjoni tar-Ross tal-Myanmar (MRF).
         
            (6)  Id-data hija disponibbli pubblikament fuq il-Webpage Europa: https://ec.europa.eu/agriculture/cereals/trade_mt
         
            (7)  Ir-Regolament (UE) 2018/825 tal-Parlament Ewropew u tal-Kunsill tat-30 ta' Mejju 2018 li jemenda r-Regolament (UE) 2016/1036 dwar il-protezzjoni kontra l-importazzjonijiet li huma l-oġġett ta' dumping minn pajjiżi mhux membri tal-Unjoni Ewropea u r-Regolament (UE) 2016/1037 dwar il-protezzjoni kontra importazzjonijiet sussidjati minn pajjiżi li mhumiex membri tal-Unjoni Ewropea (ĠU L 143, 7.6.2018, p. 1).
         
            (8)  Dawn il-prezzijiet ma jinkludux la l-kostijiet ta' wara l-importazzjoni u lanqas il-kostijiet tat-trasport.
         
            (9)  Ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (ĠU L 347, 20.12.2013, p. 671).